Absentia

Absentia er en amerikansk krimdrama-serie over tre sesonger som hadde premiere i USA i september 2017, og som ble sendt på Viaplay i Norge fra desember samme år.

Serien har Stana Katic i hovedrollen som FBI-agenten Emily Byrne som forsvinner sporløst mens hun jakter på en av Bostons mest notoriøse seriemordere, og hun blir etter hvert erklært død. Seks år senere blir hun imidlertid funnet i live i en hytte i skogen, uten å huske noe av det som har skjedd mens hun var borte; mannen hennes har giftet seg på nytt, og deres felles sønn har fått en ny mor å forholde seg til. Byrne blir så implisert i en rekke nye mord.

Skuespillere 
 Stana Katic som spesialagent Emily Byrne, en tidligere ansatt i FBI
 Patrick Heusinger som spesialagent Nick Durand. Ektemannen til Emily, som sliter med skyldfølelse fordi han sluttet å lete etter Emily etter at hun forsvant.
 Cara Theobold som Alice Durand (sesong 1–2, og gjesteskuespiller i sesong 3) som er Nicks nye kone, og Flynn's ste-mor.
 Neil Jackson som Jack Byrne. Storebroren til Emily, en tidligere kirurg.
 Angel Bonanni som etterforsker Tommy Gibbs (sesong 1 og 2) politi-etterforsker i Boston, som mistenker Emily for en rekke mord.
 Bruno Bichir som Dr. Daniel Vega (sesong 1) FBI-ansatt, og psykolog.
 Paul Freeman som Warren Byrne, en pensjonert politimann fra Boston.
 Ralph Ineson som FBI-agent Adam Radford (sesong 1) sjefen til Nick og Emily.
 Christopher Colquhoun som FBI-agent Derek Crown, kollega av Emily og Nick.
 Patrick McAuley som Flynn Durand. Emily's sønn, sammen med Nick.
 Matthew Le Nevez som spesialagent Cal Isaac (i sesong 2 og 3)
 Natasha Little som FBI-agent Julianne Gunnarsen (i sesong 2 og 3)

Referanser

Eksterne lenker 
 
 

TV-serier fra 2010-årene, fra USA
TV-serier fra 2020-årene, fra USA
Krimserier fra USA
Dramaserier fra USA
Thrillerserier fra USA